text: 31. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ (υπό περιωρισμένην σύνθεσιν) Αριθ. 119 της 11 Ιουν. / 16 Ιουλ. 1975 (ΦΕΚ Α' 141) Περί ασκήσεως υπό της Ν.Ε. της εκ του άρθρ. 1 του Ν.Δ. 3745/1957 "περί εκδόσεως εντόκων γραμματίων "απορρεούσης αρμοδιότητος. Λαβόν υπ' όψιν: 1.Τας διατάξεις του άρθρ. 1 (παρ. 1) του Ν.Δ. 3745/1957 "περί εκδόσεως εντόκων γραμματίων". 2.Την υπ' αριθ. 13/9/23.10.1971 απόφασιν του καταργηθέντος Κυβερνητικού Πολιτικού Συμβουλίου "περί αναθέσεως αρμοδιοτήτων καταργηθέντων Κυβερνητικών Συμβουλίων και Επιτροπών εις έτερα Κυβερνητικά Συλλογικά Όργανα" (ΦΕΚ 212/15.11.71 τ.Α'). 3.Τας διατάξεις των άρθρ. 5 και 44 του Ν.Δ. 175/1973 "περί Υπουργικού Συμβουλίου και Υπουργείων". 4.Πρότασιν του Υπουργού Συντονισμού και Προγραμματισμού περί ασκήσεως υπό της Νομισματικής Επιτροπής και ουχί υπό μόνον αυτού της εκ των διατάξεων του άρθρ. 1 (παρ. 1) του Ν.Δ. 3745/1957 απορρεούσης αρμοδιότητος, περί καθορισμού εκάστοτε τον όρων και προϋποθέσεων εκδόσεως εντόκων γραμματίων δια λογαριασμόν του Ελληνικού Δημοσίου, λόγω της ιδιαζούσης σημασίας του αντικειμένου τούτου, αποφασίζει: Ορίζει όπως, η Νομισματική Επιτροπή, ασκή και την εκ των διατάξεων του άρθρ. 1 (παρ. 1) του Ν.Δ. 3745/1957 "περί εκδόσεως εντόκων γραμματίων" απορρέουσαν αρμοδιότητα περί καθορισμού εκάστοτε των όρων και προϋποθέσεων εκδόσεως εντόκων γραμματίων δια λογαριασμόν του Ελληνικού Δημοσίου. Η παρούσα δημοσιευθήτω δια της Εφημερίδος της Κυβερνήσεως. 